Έχω, δεν θα έλεγα δύο εγκεφάλους, μάλλον δύο υπολογιστές στο μυαλό μου.
Και ενίοτε με ανταγωνίζονται.
Ένας μιλάει μαζί σου τώρα,
ένας άλλος αυτήν τη στιγμή σκέφτεται κάτι πολύ διαφορετικό.
Ενίοτε υπάρχει κι ένας τρίτος.
Κι αν θέλω, τον αξιοποιώ.
Γι' αυτό ενίοτε δυσκολεύομαι να συγκεντρωθώ.
Πάντα με ενοχλούσε. Ήθελα να είμαι φυσιολογικός, να ανήκω.
Αλλά το αντιμετωπίζω,
γιατί αυτός είμαι στην τελική, πρέπει να το αποδεχτώ.
Δεν έχει σημασία αν θέλω να είμαι έτσι ή αλλιώς.
Έτσι έχουν τα πράγματα. Είσαι διαφορετικός, δέξου το.
Και οι υπόλοιποι να πάνε να χεστούν.
Έτσι σκέφτομαι πλέον.
Τι σκέφτεται τώρα ο άλλος εγκέφαλος;
Κάτι σε σχέση με τη διασκέδαση, που επίσης περιλαμβάνει σεξ.
Ο ΚΥΡΙΟΣ ΜΑΚΜΑΝ
ΕΠΕΙΣΟΔΙΟ 6: ΤΟ ΦΙΝΑΛΕ
ΤΟΝ ΙΑΝΟΥΑΡΙΟ 2024 Ο ΒΙΝΣ ΜΑΚΜΑΝ ΠΑΡΑΙΤΗΘΗΚΕ ΜΕΤΑ ΑΠΟ ΚΑΤΑΓΓΕΛΙΕΣ
ΓΙΑ ΣΕΞΟΥΑΛΙΚΑ ΑΔΙΚΗΜΑΤΑ ΚΑΙ ΕΜΠΟΡΙΑ ΑΝΘΡΩΠΩΝ.
ΟΙ ΠΕΡΙΣΣΟΤΕΡΕΣ ΣΥΝΕΝΤΕΥΞΕΙΣ ΚΑΙ ΑΥΤΗ ΤΟΥ ΒΙΝΣ ΜΑΚΜΑΝ
ΠΡΑΓΜΑΤΟΠΟΙΗΘΗΚΑΝ ΠΡΙΝ ΤΗ ΔΗΜΟΣΙΟΠΟΙΗΣΗ ΤΩΝ ΚΑΤΑΓΓΕΛΙΩΝ.
Η WrestleMania.
Κάθε χρόνο...
Σκασμός!
Μετά την εποχή Attitude, μπαίνοντας στο 2000,
ο Βινς ΜακΜάν ήταν ακόμη σημαντικός τηλεοπτικός χαρακτήρας.
Χωρίς τον Όστιν, όμως, έψαχναν διαρκώς κάτι γι' αυτόν.
Ήρθε η ώρα για τη Μάχη των Δισεκατομμυριούχων.
Ένας αγώνας Hair vs Hair!
Έρχεται ο κροίσος.
Αυτός είναι ο Ντόναλντ Τραμπ.
Έρχονται πολλοί διάσημοι και διασκεδάζουν απίστευτα.
Έτσι και ο Ντόναλντ.
Ο Ντόναλντ ήταν πάντα θαυμαστής.
Και πήγα και του είπα "Έχω μια ιδέα.
Ο καθένας μας θα εκπροσωπηθεί από έναν παλαιστή στη WrestleMania".
Αν ο Ντόναλντ Τραμπ έχανε, θα του ξύριζα το κεφάλι.
Αν έχανα εγώ, το ίδιο θα ίσχυε για εμένα.
Η Βεντέτα Δισεκατομμυριούχων μεταξύ Τραμπ και ΜακΜάν
προσέλκυσε το μεγαλύτερο κοινό στην ιστορία της πληρωμής επί προβολή.
Ήταν μια τεράστια ατραξιόν.
Κοιτάξτε! Ο Ντόναλντ Τραμπ!
Ο Τραμπ έχει καθηλώσει τον Βινς ΜακΜάν!
Απίστευτο!
Είχα βρει τον Τραμπ διασκεδαστικό.
Έλα πάνω.
Είχε εξαιρετική απήχηση στους θαυμαστές.
Θεωρώ ότι είναι πολύ έξυπνοι άνθρωποι.
Ήταν τέλειος στον ρόλο.
Ντόναλντ Τραμπ!
Δρόμο, ρε!
Η απλότητα και η δημόσια εικόνα του Ντόναλντ Τραμπ
θυμίζουν περισσότερο παλαιστή...
ΜΠΟΜΠ ΚΟΣΤΑΣ
...παρά πολιτικό.
Πετάξτε τον έξω.
Ευχαρίστως θα του 'ριχνα μπουνιά.
Έχουμε επηρεάσει πάρα πολλούς τομείς.
Και την πολιτική φυσικά.
Ποιος δεν θέλει να είναι σαν την WWE;
Μπορώ να κάνω ό,τι γουστάρω.
Μπορώ να κάνω ό,τι γουστάρω ως πρόεδρος.
Αυτό κάνουμε.
ΠΟΛ ΧΕΪΜΑΝ
Παρουσιάζουμε εκκεντρικούς χαρακτήρες, που κάνουν εξωφρενικές δηλώσεις,
και ο κόσμος λέει "Δεν πιστεύω αυτό που μόλις είπε".
Ο Ντόναλντ Τραμπ αποτελεί παράδειγμα
της μετατροπής σε επαγγελματική πάλη της πολιτικής και της κοινωνίας των ΗΠΑ.
ΣΑΡΟΝ ΜΕΪΖΕΡ
Ποια ήταν η επιρροή του Βινς ΜακΜάν και της πάλης στην κουλτούρα;
Βγάλαμε πρόεδρο κάποιον που έπαιζε τον επαγγελματία παλαιστή.
Δεν ξέρω αν έτσι ήταν ο Τραμπ ή αν αντέγραψε την πάλη,
αλλά Τραμπ και Βινς ΜακΜάν μοιάζουν.
Όχι!
Θεέ μου!
Ο Κύριος ΜακΜάν είναι ο κορυφαίος χαρακτήρας όλων των εποχών.
Αλλά μετά την εποχή Attitude, ο Κύριος ΜακΜάν...
ΤΖΟΝ ΣΙΝΑ
...εμφανιζόταν περιστασιακά.
Κατά την εποχή Ruthless Aggression
θέλαμε να παίξουμε με μια κρίση μεσήλικα του Βινς
που τον οδηγούσε στην τρέλα.
Αλλά ο Βινς πρότεινε τη δολοφονία του.
ΜΠΡΑΪΑΝ ΓΚΙΓΟΥΕΡΤΣ
Και συμφωνήσαμε.
Έκανε έναν πολύ αινιγματικό, περίεργο, πρωτοφανή για τον ίδιο μονόλογο.
Κάτι δεν κολλάει.
Μετά πέρασε αργά απ' τα παρασκήνια, μπροστά απ' όλους τους παλαιστές,
μπήκε στη λιμουζίνα του,
έκανε παύση.
Ο Βινς λατρεύει την αγωνία της παύσης.
Και η λιμουζίνα ανατινάχτηκε.
Το μοντάζ ήταν τέλειο.
Πολλοί τηλεφωνούσαν και ρωτούσαν πώς είναι ο Βινς.
Ο Βινς ήθελε να φανεί πραγματικά αληθινό.
Στο σάιτ αναφερόταν ως αλήθεια.
Οι σχολιαστές έκλαιγαν.
Και μάλιστα ξέρω
ότι ο Τραμπ τηλεφώνησε για να μάθει αν ο Βινς είναι καλά.
Αυτή η πλοκή ήταν πολύ αντισυμβατική.
Αλλά κάποια τραγικά γεγονότα μας ανάγκασαν να διακόψουμε την πλοκή.
ΕΙΣ ΜΝΗΜΗ ΚΡΙΣ ΜΠΕΝΟΥΑ
Καλησπέρα σας.
Η αποψινή εκπομπή θα αφορούσε
τον υποτιθέμενο θάνατο του Κυρίου ΜακΜάν.
Δυστυχώς, στην πραγματική ζωή,
ο σούπερ σταρ της WWE Κρις Μπενουά,
η σύζυγός του η Νάνσι κι ο γιος τους ο Ντάνιελ
πέθαναν.
Ο Κρις Μπενουά θεωρούνταν εξαιρετικός περφόρμερ.
Τα έχει καταφέρει όλα.
Υπήρξε παγκόσμιος πρωταθλητής. Είναι απ' τους κορυφαίους.
Και εξαιρετικός τύπος.
Όταν πεθαίνει ένας παλαιστής, το επόμενο Raw του αποτίει φόρο τιμής.
Και οργανώσαμε ένα για τον Κρις.
Η αποψινή βραδιά αποτελεί φόρο τιμής στον Κρις Μπενουά.
Και καθώς μεταδίδεται η εκπομπή, λαμβάνουμε πληροφορίες
για το τι ακριβώς είχε συμβεί και τι είχε κάνει ο Κρις.
Νέες πληροφορίες προκύπτουν σχετικά με τον θάνατο του Κρις Μπενουά.
Οι αρχές της Τζόρτζια αποκλείουν το ατύχημα.
Ο Κρις Μπενουά στραγγάλισε τη σύζυγό του, έπνιξε τον επτάχρονο γιο τους
και μετά απαγχονίστηκε στο σπίτι τους.
Τα γεγονότα με τον Κρις Μπενουά, οι δολοφονίες και η αυτοκτονία,
συντάραξαν την WWE συθέμελα.
Η τραγωδία Μπενουά έφερε τον Βινς ΜακΜάν και την WWE κάτω απ' το μικροσκόπιο.
Ισχυρισμοί για κατάχρηση αναβολικών και ουσιών.
Εικάζεται ότι τα αναβολικά
προκάλεσαν τα γεγονότα του μοιραίου Σαββατοκύριακου.
Κατηγορούσαν τα αναβολικά.
Εγώ ξέρω ότι τα αναβολικά δεν σε ωθούν να σκοτώσεις την οικογένειά σου.
ΜΠΡΕΤ ΧΑΡΤ
Η χρήση αναβολικών δεν έχει καμία σχέση με ό,τι συνέβη στον Κρις Μπενουά.
Οι άνθρωποι είμαστε ατελείς.
Ο Κρις τρελάθηκε.
Συμβαίνει σε όλες τις μορφές ζωής, στα πάντα.
Μόνο αυτό μπορώ να κρατήσω.
- Εντάξει; - Περίμενε.
Εντάξει.
Ήμουν φαν του Μπενουά. Τον γνώρισα όταν μπήκα στην πάλη.
ΚΡΙΣ ΝΟΒΙΝΣΚΙ ΝΕΥΡΟΕΠΙΣΤΗΜΟΝΑΣ
Ξεκίνησα το 2002.
Στο ρινγκ εισέρχεται ο Κρίστοφερ Νοβίνσκι!
Απόφοιτος του Χάρβαρντ! Φοβερός τύπος!
Έναν χρόνο μετά, όμως,
μια διάσειση έβαλε τέλος στην καριέρα μου.
Το 2003-2004 όλοι θεωρούσαν γελοίο θέμα τη διάσειση κι εμένα αδύναμο.
Και έτσι γεννήθηκε η ιδέα να αφοσιωθώ στην έρευνα για τη διάσειση,
για να αλλάξω την πεποίθηση του κόσμου ως προς τη διάσειση.
Όταν έμαθα για τον Κρις Μπενουά,
ήμουν σίγουρος, εξαιτίας του τρόπου που πάλευε,
ότι μάλλον έπασχε από CTE, δηλαδή χρόνια τραυματική εγκεφαλοπάθεια,
μια εκφυλιστική νόσο που την προκαλούν επαναλαμβανόμενα χτυπήματα στο κεφάλι.
Προκύπτουν προβλήματα στα συναισθήματα, στη συμπεριφορά,
έλλειψη αυτοκυριαρχίας, επιθετικότητα, κατάθλιψη.
Τα συμπτώματα επιδεινώνονται εν καιρώ, καθώς ο εγκέφαλος σαπίζει.
Το 2007, όμως, κανείς δεν ήξερε τη νόσο.
Είδα τον Βινς ΜακΜάν στο The Today Show να δίνει δική του εξήγηση για ό,τι συνέβη.
Δεν μπορούσαμε να ξέρουμε ότι ήταν ένα τέρας.
Είπε ότι δεν ήξεραν ότι ο Κρις ήταν ένα τέρας.
Εγώ θεωρούσα ότι το τέρας ήταν η νόσος, όχι ο Κρις.
Τελικά τηλεφώνησα στον πατέρα του Κρις.
Μες στον πόνο του μας έδωσε άδεια να μελετήσουμε τον εγκέφαλό του.
Ο γιατρός που εξέτασε εγκεφαλικό ιστό του Μπενουά
εντόπισε εκτεταμένη εγκεφαλική βλάβη λόγω της θητείας στο ρινγκ.
Πρόσθεσε ότι ήταν ο χειρότερος εγκέφαλος που είχε δει.
Επικοινωνήσαμε με την WWE για ένα σχόλιο.
Κοινοποίησε μια δήλωση
ότι αποτελεί εκτίμηση πως οι διασείσεις προκάλεσαν το φονικό ξέσπασμα του Μπενουά
και πρόσθεσε
"Σεβόμαστε την επιθυμία του πατέρα να κάνει το παν για να δώσει μια εξήγηση".
Εμφανίστηκε ένας γιατρός με μια γελοία ανακοίνωση.
"Ακούστε γιατί το έκανε ο Μπενουά, είχε μια βλάβη στο κεφάλι".
Συνοδευόταν από βουτιές τους Κρις όπου χτυπούσε κάποιον με το κεφάλι.
Ο Μπενουά κάνει το κεφάλι του όπλο.
Ήταν σκηνοθετημένο.
Όταν σε αρπάζουν ήρεμα απ' τον καρπό...
ΤΕΡΙ ΜΠΟΛΕΑ - "ΧΑΛΚ ΧΟΓΚΑΝ"
...και σ' τον στρίβουν, εγώ φωνάζω ότι πονάω.
"Δεν αντέχω!" Σκηνοθετημένο είναι.
Φαίνεται ότι υπάρχει βλάβη, αλλά δεν ισχύει.
Ξέρουμε τι κάνουμε, δεν κάνουμε κακό.
Το κεφάλι του αναπήδησε σαν μπάλα.
Δούλεψα πολύ καιρό. Έπεσα με το κεφάλι κάποτε, έπαθα διάσειση.
Κατά τ' άλλα, δεν έπαθα πολλές διασείσεις στην επαγγελματική πάλη.
Εγώ πάντα θεωρούσα
ότι αν ήσουν παλαιστής και έπαθες αρκετές διασείσεις,
κάτι λάθος έκανες.
Δεν είμαι οπαδός της χρόνιας τραυματικής εγκεφαλοπάθειας.
Δεν πιστεύω ότι υπάρχει.
Ναι, έχω δει τις τομές απ' τον εγκέφαλο του Κρις Μπενουά.
Είχε χρόνια τραυματική εγκεφαλοπάθεια χωρίς αμφιβολία.
Είναι μια νόσος που φαίνεται καθαρά στο μικροσκόπιο,
αλλά όλοι είναι εναντίον μας.
Η Εθνική Ομοσπονδία Φούτμπολ.
Η Εθνική Ομοσπονδία Χόκεϊ, η Διεθνής Ομοσπονδία Ποδοσφαίρου, όλοι.
Γι' αυτό ξαφνιάστηκα
όταν μου τηλεφώνησε ο Βινς ΜακΜάν κι είπε ότι ήθελε να βοηθήσει.
Ο Κρις έπληττε την WWE.
Πιστεύω ότι άξιζε να το διερευνήσουμε.
Του είπα "Τι κάνεις;"
Και πρόσθεσα "Θα σε βοηθήσουμε, εφόσον προσκομίσεις αληθινή έρευνα.
Κι εμείς θέλουμε να μάθουμε περισσότερα".
Και έτσι έκαναν μια τεράστια στροφή στην προσέγγισή τους.
Με κάλεσαν για να μιλήσω στους παλαιστές περί της διάσεισης και της νόσου.
Σταματήσαμε κάποιες κινήσεις στο ρινγκ.
Τα χτυπήματα στο κεφάλι με πτυσσόμενα μεταλλικά αντικείμενα.
Ομολογώ ότι στην αρχή εκνευρίστηκα.
Πώς κόβεις την καρεκλιά;
Είναι η σφραγίδα μας.
Προσοχή! Πισώπλατα!
Είμαι της παλιάς σχολής. Με τις καρέκλες λέμε μια ιστορία.
Ήταν απόφαση του Βινς.
Δεν βαράμε πια στο κεφάλι με καρέκλες.
Το δέχομαι.
Η εταιρεία είναι εισηγμένη στο χρηματιστήριο.
Όταν προσπαθείς να προσελκύσεις μεγάλες διαφημιζόμενες εταιρείες,
προέχουν η ασφάλεια κι η προστασία των αθλητών και των περφόρμερ.
Για άλλη μια φορά, ήταν για το καλό της επιχείρησης.
Το έκανε για το καλό των παλαιστών, για το καλό της εταιρείας ή και τα δύο;
Κοίτα... Δεν ξέρω...
Δεν ξέρω ποιο ήταν το βασικό κίνητρο,
αλλά αναγνώρισαν ότι έκανε καλό και στους παλαιστές και στην εταιρεία.
Και αυτό μετράει, ότι ήταν πολλαπλά τα οφέλη
και ότι κάνουν το σωστό.
Στον απόηχο των γεγονότων που αφορούσαν τον Κρις Μπενουά
υπήρξε πολλή αρνητική δημοσιότητα.
Αν και ψέμα, ο πόνος είναι αληθινός.
Οι παλαιστές παθαίνουν αυχενικά κατάγματα και χύνουν μπόλικο αίμα στο ρινγκ.
Πολλοί παίρνουν ουσίες ενίσχυσης απόδοσης και παυσίπονα, καθώς ταξιδεύουν 200 μέρες.
Και πολλοί δεν φτάνουν καν τα 40.
Οι παλαιστές πέθαιναν νέοι.
Και πολύ συχνά ήταν ένας συνδυασμός φαρμάκων και αναβολικών.
Οι θάνατοι των παλαιστών δεν επηρέαζαν τη δημοτικότητα της πάλης,
γιατί οι θαυμαστές τούς θεωρούσαν θανάτους τηλεοπτικών χαρακτήρων.
Δεν έβλεπαν έναν σύζυγο, που ήταν 38 ετών,
που είχε τρία παιδιά και γυναίκα, και που είχε πεθάνει.
Ήξεραν ότι πέθαιναν.
Αλλά δεν νοιάζονταν.
ΦΙΛ ΜΑΣΝΙΚ
Φέρτε τον επόμενο.
Στην αρχή ο Βινς ΜακΜάν ήταν ανυποχώρητος, όπως πάντα.
"Οι θάνατοι δεν έχουν σχέση με εμάς. Επιλογή τους".
Μπορείς να εξηγήσεις γιατί αυτοί οι άνθρωποι πέθαναν πριν τα 45 τους;
Εννοείς ότι εγώ ευθύνομαι για τους θανάτους τους;
Ρωτάω αν με κάποιο τρόπο καταλήγει να αποτελεί ευθύνη σου.
Είχα συνέντευξη με τον βραβευμένο Άρμεν Κετέγιαν.
Όταν κάποιος μου επιτίθεται,
είτε δημοσιογράφος είτε οποιοσδήποτε,
αναγκαστικά μπαίνω σε άμυνα.
Και μετά περνάω στην επίθεση.
Δεν δέχομαι καμία ευθύνη για τους πρόωρους θανάτους.
Την παραμικρή.
Και έχεις αυτό το βλέμμα που λέει "Προς Θεού, Βινς, πώς το λες αυτό;"
Την παραμικρή ευθύνη; Για εσένα πάλευαν.
Ανήκαν στην εταιρεία σου.
Δούλευαν για εσένα 200 ημέρες τον χρόνο.
- Θεέ μου, τι... - Είχαν έναν τρόπο ζωής.
Δεν το πιστεύεις;
Τι βλέμμα είναι αυτό; "Πώς το λες αυτό, Βινς;"
Αν σκεφτούμε ποιοι περφόρμερ πέθαναν πρόωρα,
έπαιρναν συνταγογραφούμενες ουσίες για την ψυχαγωγία τους.
Οι περισσότεροι έπαιρναν τα χάπια γιατί ένιωθαν όμορφα.
Κι αν αυτά τα συνδυάσεις με αναβολικά ή με κάποια άλλη ανεβαστική ουσία,
η καρδιά σου επιβαρύνεται.
Είναι ένα απαίσιο κοκτέιλ.
Αυτό συνέβη.
"Βρέθηκε νεκρός σε δωμάτιο ξενοδοχείου". Κλασικό σενάριο.
Γιατί δεν γίνονταν πρωτοσέλιδα;
Εκατομμύρια παιδιά τούς λατρεύουν και αυτοί πέφτουν νεκροί.
Γιατί δεν είναι στις ειδήσεις; Και πάλι ο ΜακΜάν βγήκε λάδι.
Είχαν κακή δημοσιότητα, αλλά όχι πολλή.
Ο κόσμος έλεγε "Δεν θα χάσουμε χρόνο να ερευνήσουμε αυτά τα παραμύθια".
Ήταν, όμως, ένα σημείο καμπής για την WWE;
Εκ των υστέρων θα πω ναι.
Οδήγησε σε πολλές μεγάλες αλλαγές στην πάλη.
Παρακολουθούσαν ενδελεχώς τις διασείσεις.
Παρακολουθούσαν ενδελεχώς τις καταχρήσεις.
Πλήρωναν την αποτοξίνωση σε όποιον είχε συμβόλαιο,
ακόμη κι αν είχε αποχωρήσει.
Το πρόγραμμα μίκρυνε.
Αντί για 10 εργάσιμες και τρεις ρεπό, είχαν τέσσερις εργάσιμες και τρεις ρεπό.
Και βελτιώθηκε κι άλλο.
Ήταν τεράστιες οι αλλαγές.
ΚΑΛΩΣ ΗΡΘΑΤΕ ΣΤΗ ΝΕΑ ΟΡΛΕΑΝΗ
Η WrestleMania 30.
Μέχρι τότε δεν είχα ηττηθεί ποτέ σε μια WrestleMania.
Είχα ένα σερί 21-0.
Έληξε.
Πάμε!
Το σερί αποτελεί αναπόσπαστη ατραξιόν της WrestleMania 30.
Και διατηρεί το απίστευτο αήττητο σερί του!
Θα νικούσα και το σερί μου θα έμενε άθικτο.
Αλλά εκείνη τη μέρα ήρθε ο Βινς στα αποδυτήρια
και μου είπε "Μαρκ, σήμερα μάλλον θα βγει ο Μπροκ".
Ο Μπροκ Λέσναρ!
Ήταν απόφαση της τελευταίας στιγμής. Ο Μαρκ δεν το περίμενε.
Νομίζω ότι είχε υποστεί ψυχολογικό σοκ.
Στα πέντε με 10 λεπτά μετά την έναρξη έπαθα διάσειση.
Ο αγώνας συνεχίστηκε για 25 λεπτά.
Αλλά ακόμη και σήμερα δεν θυμάμαι τον αγώνα.
Δεν μπορώ να καταλάβω πότε ακριβώς έπαθε διάσειση ο Μαρκ.
Μπορεί να συνέβη.
Αλλά νομίζω ότι ο Μαρκ δεν θυμάται το ματς
επειδή ήταν πολύ τραυματικό για αυτόν.
Ένα, δύο, τρία!
Με πήγαν στο νοσοκομείο.
Ο Βινς έφυγε απ' τη WrestleMania για να έρθει κι αυτός.
Ήταν εκεί με τη σύζυγό μου, τη στήριζε.
Ο Αντερτέικερ δεν παθαίνει τίποτα.
Δεν σκεφτόμουν τους τραυματισμούς. Ακόμη κι όταν τραυματίστηκα.
Σκεφτόμουν μόνο ότι έπρεπε να αναρρώσω, για να ξαναδουλέψω.
Έχω κάνει 18 εγχειρήσεις.
Περπατάω κουτσαίνοντας. Κάποιες μέρες δεν μπορώ καν να σηκωθώ.
Αλλά δεν θα άλλαζα τίποτα.
Το λατρεύω.
Αν μπορούσα, θα πάλευα ακόμη.
Εμείς οι παλαιστές
νομίζουμε ότι είμαστε άφθαρτοι.
ΜΠΟΥΚΕΡ Τ. ΧΑΦΜΑΝ
Το έχουμε μέσα μας, έτσι είμαστε.
Απ' την άλλη, όμως,
δεν θέλω να δω την επόμενη γενιά παλαιστών
να αντιμετωπίζει την ίδια κατάσταση που αντιμετωπίσαμε οι προηγούμενοι.
Απ' το Σάρλοτ της Βόρειας Καρολίνας, ο Κόντι Ρόουντς!
Μπήκα στην WWE το 2007.
Βρίσκονταν ακόμη στον απόηχο των τραγικών γεγονότων του Μπενουά.
Και από τότε η πολιτική υγείας αποτελούσε σημαντικό κομμάτι της εταιρείας.
Πρώτον, θα εφαρμόσουμε νέα πολιτική περί ουσιών.
Ως προς τα παρασκήνια, μπήκα σε μια πολύ καθαρή WWE.
Ήταν καθαρές κι οι μεταδόσεις.
Έμπαιναν στην εποχή πιο κατάλληλου περιεχόμενου.
Ο Βινς πέρασε απ' το Κατάλληλο Άνω των 14 στο Κατάλληλο με Γονική Συναίνεση
λόγω της τεράστιας προοπτικής διαφημίσεων.
Πάμε!
Το άσεμνο και γενικά έξαλλο περιεχόμενο,
που βλέπαμε στην εποχή Ruthless Aggression,
δεν άρεσε σε χορηγούς.
Τα στατιστικά στοιχεία...
Ο Βινς είναι επιχειρηματίας και πρόεδρος. Θέλει η εταιρεία να βγάλει λεφτά.
Ο Βινς προσπαθούσε να φτάσει σε περισσότερες οικογένειες και παιδιά.
Κάναμε την αλλαγή και ανταμειφθήκαμε,
κυριολεκτικά και αριθμητικά, σε κέρδη.
Η μετοχή εκτοξεύτηκε.
Και οι χορηγίες έγιναν ακόμη πιο επικερδείς.
Το κοινό εποχής Attitude ή Ruthless Aggression
θεωρούσε ότι ήταν πλέον Μάπετ Σόου.
Και ήταν κυριολεκτικά.
Τα μάπετ παρουσίασαν ένα επεισόδιο.
Όλα αυτά που είχαν κάνει την WWE μια ξεχωριστή, κρυφή, ένοχη απόλαυση
είχαν πλέον αφαιρεθεί.
Και αυτό απογοήτευσε το κοινό.
Κάνω ό,τι είναι πιο σωστό για όλους σας από επιχειρηματικής άποψης.
Έχω μακροπρόθεσμο όραμα και εσείς δεν καταλαβαίνετε καν τι κάνω.
Με τον καιρό, όμως, θα καταλάβετε.
Για την απόφαση περί καταλληλότητας παραπονέθηκαν κάποιοι θαυμαστές.
Αλλά οι εποχές αλλάζουν. Αλλάζουν κι οι απόψεις και προσαρμόζεσαι.
Και έριξαν τους τόνους.
Διπλός αγώνας Divas!
Το Women's Evolution συνέπεσε με την αλλαγή στο σήμα καταλληλότητας.
Η απεικόνιση της γυναίκας στον χώρο έκανε πρόοδο και ωρίμαζε.
Ο τέλειος συνδυασμός ομορφιάς και δύναμης.
Και οι γυναίκες που έμπαιναν στον χώρο είχαν ικανότητες
πολύ ανώτερες αθλητικά από τις προηγούμενες.
Το Women's Evolution ήταν ένα κίνημα που το ξεκίνησαν οι θαυμαστές.
Οι θαυμαστές πλημμύρισαν τα σόσιαλ με το χάσταγκ #ΔώστεΕυκαιρίαΣτιςΝτίβες,
ενοχλημένοι από την ανισότητα στον τηλεοπτικό χρόνο.
Ο Βινς είχε πολύ συγκεκριμένες απόψεις, άρα πολύ δύσκολα θα άλλαζε γνώμη.
Πιστεύω ότι δεν ήταν σίγουρος,
αλλά πάντα δίνει στους θαυμαστές αυτό που θέλουν.
Όταν οι φαν μάς ήθελαν μες στο ρινγκ και τους άρεσε, αναγκάστηκε να το δεχτεί.
Η Στέφανι μας στήριξε πολύ.
Η Στέφανι είδε τι δουλειά ρίχναμε και επέμενε πολύ για να ανέβουμε πιο ψηλά.
Η Στέφανι ΜακΜάν ήταν καιρό χαρακτήρας.
Εκτός κάμερας, όμως, είχε γίνει εκπρόσωπος της εταιρείας.
ήταν διευθύντρια εμπορικής ταυτότητας.
Ο Πολ Λεβέσκ, ή Τριπλ Έιτς,
αποκτούσε μεγαλύτερη επιρροή στο δημιουργικό κομμάτι,
βοηθούσε τον Βινς, ήταν κάτι σαν υπαρχηγός.
Και ο Σέιν πού ήταν;
Ο Σέιν ήταν εκτός πλάνου, γενικά.
Το 2016 απείχα πλέον ήδη έξι ή εφτά χρόνια.
Ήμουν εκτός πλάνου γενικά.
Καλά είμαι.
Χτυπάει το τηλέφωνο.
Είναι ο πατέρας μου. Και μου λέει "Έχω μια ιδέα".
Και του λέω "Μάλιστα".
Εκείνη την εποχή υπήρχε μια πλοκή,
ο πατέρας μου θα έδινε ένα μεγάλο βραβείο του παππού μου
στην αδερφή μου, που δεν το άξιζε, σύμφωνα με την πλοκή.
Κανείς δεν αξίζει αυτό το βραβείο όσο εσύ.
Και ξαφνικά ακούγεται η μουσική μου.
Το στάδιο σείεται.
Ακόμη και σήμερα,
ακόμη και τώρα ανατριχιάζω και μόνο που το σκέφτομαι.
Ήταν απίστευτα ικανοποιητική
αυτή η έντονη και μεγάλης διάρκειας έκφραση θαυμασμού,
όταν επιστρέφεις
σε κάτι που αγαπάς.
Τι λες τώρα;
Ο πατέρας μου με κοιτάει με περηφάνια, το βλέπω στα μάτια του.
Έχω έναν κόμπο στον λαιμό.
Η αδερφή μου βουρκώνει, γιατί είμαστε ξανά όλοι μαζί.
Ήταν υπέροχη στιγμή.
Και τελικά εκτυλίχθηκε κάτι μοναδικό.
Εσύ κι ο άντρας σου, ο Τριπλ Έιτς,
έχετε πραγματικά καταστρέψει αυτήν την εταιρεία.
Θέλω τον έλεγχο του Monday Night Raw.
Και αυτό έκανε τον πατέρα μου να κανονίσει έναν αγώνα.
Ένας αγώνας, μία βραδιά, θα διαλέξω αντίπαλο.
Θα σου πω πού, πότε και ποιος.
Εντάξει, Σέιν-Ο;
Χαρήκατε με τον Σέιν-Ο-Μακ;
Μέσα, έκλεισε.
Ωραία, γιατί έχω μία τελευταία ευκαιρία
να σου ρίξω ξύλο, να σου κάνω τα μούτρα κρέας.
Και ο αγώνας θα διεξαχθεί
στη WrestleMania.
Και αντίπαλός σου θα είναι ο Αντερτέικερ!
Καλώς ήρθες!
Και έρχεται πλέον η ώρα της WrestleMania 32.
Έχω έξι χρόνια να πατήσω στο ρινγκ.
Φαντάζεστε πώς ένιωσα, γιατί δεν ήταν μια αίθουσα,
ήταν ένα κατάμεστο στάδιο.
Ήμουν μες στην ευφορία.
Αλλά η πιο όμορφη στιγμή ήταν δέκα λεπτά περίπου πριν να βγω.
Στα παρασκήνια ήμουν με τους γιους μου, ρώτησα αν ήθελαν να βγουν.
Κάντε μου την τιμή, θέλω να βγούμε μαζί.
Και μου λένε "Τι; Αλήθεια;"
Κοιτάξτε ποιους έφερε ο Σέιν-Ο-Μακ.
Οι γιοι μου κάνανε τις φιγούρες μου, γυρίζανε το χέρι τους.
Είπα "Κοίτα τα πιτσιρίκια μου!"
Και μετά πρέπει να συνέλθω,
γιατί σε λίγο θα παλέψω με έναν απ' τους κορυφαίους.
Χτυπάει η καμπάνα του Αντερτέικερ και όλο το στάδιο ξεσηκώνεται.
Τα υπόλοιπα τα ξέρετε.
Ο Σέιν!
Σκάει ο Σέιν-Ο-Μακ!
Τον κόλλησε!
Φαντάζομαι πώς είναι να είσαι γιος του Βινς ΜακΜάν.
Πάντα φαινόταν ότι ο Σέιν προσπαθούσε κάτι να αποδείξει στον πατέρα του.
Διαρκώς.
Ακόμη κι αν έπρεπε να κάνει τα πιο ριψοκίνδυνα κόλπα
που έχουμε δει στον χώρο.
Ο Σέιν ΜακΜάν έχει στριμώξει άσχημα τον Κερτ Ανγκλ.
Όταν εμφανιζόμουν,
ήθελα μια επιβράβευση ότι τα πήγα καλά.
Ιδίως απ' τον πατέρα μου.
Νομίζω ότι γι' αυτό πάντα προσπαθούσα να κάνω το κάτι παραπάνω στο ρινγκ.
Ζόρικα τα πράγματα!
Θεέ μου!
Μια φορά πάλεψα με τον Κερτ Ανγκλ. Ήταν αγώνας χάρντκορ.
Ο Κερτ, ως ολυμπιονίκης, φημιζόταν για τα σούπλεξ.
Με σήκωσε και μου έκανε σούπλεξ.
Το τζάμι έπρεπε να σπάσει.
Έσκασα πάνω στο τζάμι. Και κοπάνησα το κεφάλι μου.
Το κεφάλι του αναπήδησε πάνω στο τσιμέντο.
Είπα "Μωρή, κότα των Ολυμπιακών.
Δεν μπορείς καν να σπάσεις το τζάμι. Γελοίος είσαι".
Και με αρπάζει και με πετάει.
Όχι πάλι!
Το έκανε τρεις φορές απ' την άλλη πλευρά. Την πρώτη το γυαλί δεν έσπασε.
Τη δεύτερη το ίδιο.
Τα κατάφερε με την τρίτη.
Θεέ μου!
Τον λυπήθηκα εκείνο το βράδυ.
Τις έφαγε σαν ήρωας. Για να αποδείξει κάτι στον πατέρα του.
Ο Σέιν ήθελε να ξεχωρίσει.
Ήθελε να κερδίσει τα γαλόνια του.
Έπαιρνε ρίσκα που άλλοι δεν έπαιρναν.
Δεν αξίζει!
Και έκανε κάτι τρελά κόλπα, που κανείς δεν έκανε.
Αλλά ήξερε ότι ήταν κάτι δικό του.
Θεέ μου!
Έκανα επικίνδυνα κόλπα.
Αλλά αν το 'χεις στο αίμα σου, είναι αποδεκτά ρίσκα.
Μα τι κάνεις, Σέιν;
Θεέ μου!
Και τα πήρα μετά χαράς για να ψυχαγωγήσω και να ξεπεράσω τα όριά μου.
Και φυσικά πάντα αναζητώντας την επιβεβαίωση απ' τον πατέρα μου.
Ο Σέιν σκαρφαλώνει στο Κλουβί της Κολάσεως.
- Σκαρφαλώνει μέχρι πάνω. - Σταμάτα!
Πόσο μετράει η παρακαταθήκη σου, Σέιν;
Όχι έτσι!
- Μην το κάνεις, Σέιν! - Μη!
Σέιν! Μη!
Θεέ μου! Όχι!
Ξέρω ότι πάντα αναζητούσε τον σεβασμό μου και τέτοια στοιχεία.
Δεν ξέρω αν του είπα ποτέ "Μπράβο".
Ίσως θα 'πρεπε.
Ο πατέρας μου ποτέ δεν μου το είπε. Και δεν πειράζει.
Αλλά εγώ πάντα ήμουν περήφανος για τον Σέιν, για όσα έκανε,
για όσα προσπαθεί.
Γιατί δίνεται ολοκληρωτικά.
Δύο. Τρία.
Νικητής ο Αντερτέικερ!
Τον καμάρωσα σε εκείνον τον αγώνα.
Λυπάμαι πολύ για τον Σέιν. Διεκδίκησε την παρακαταθήκη του.
Τον αποκλήρωσε ο πατέρας του.
Είδες τον πατέρα σου μετά;
Απέσπασα μια αγκαλιά.
Ναι, απέσπασα μια αγκαλιά.
Ήταν πολύ συγκινητική η επιστροφή.
Ο Σέιν συγκινήθηκε και είπε
"Μόνο αυτό ήθελα, τον σεβασμό σου".
Ήταν μια πολύ προσωπική στιγμή.
Απέσπασα και επιβράβευση και αγκαλιά.
Τα κατάφερα.
Είναι δυσεύρετες;
Πολύ. Έπρεπε να τις κερδίσω.
Και τα κατάφερα.
Πολλοί λένε ακριβώς το ίδιο για τον Βινς στον χώρο μας.
"Τον είχα σαν πατέρα μου".
Είμαστε οικογένεια.
Όχι η οικογένεια ΜακΜάν, μια διευρυμένη οικογένεια.
Και ως προς το μοντέλο, εγώ είμαι ο πάτερ φαμίλιας.
Στη ζωή μου έπαιξε τον ρόλο του πατρικού προτύπου.
Για έμενα ήταν σαν πατέρας.
Έχω μια σχέση πατέρα-γιου με τον Βινς.
Ειλικρινά θα έτρωγα σφαίρα για πάρτη του.
Αναμφισβήτητα ο Βινς είναι το πατρικό πρότυπο της εταιρείας.
Όλοι οι αστέρες της WWE ζητούν απεγνωσμένα την επιβράβευσή του,
ακόμη και τα παιδιά του.
Ο Σέιν, για παράδειγμα,
όταν γύρισε αποτέλεσε απλώς ένα εργαλείο μες στο ρινγκ.
Αλλά φάνηκε ότι προσπαθούσε να ξανακερδίσει την εύνοια του Βινς,
για να πάρει τον ρόλο ενός εν δυνάμει διαδόχου.
Μήπως κάποια στιγμή με φαντάστηκα πρώτο στη σειρά για μια συγκεκριμένη θέση;
Φυσικά, απλώς και μόνο επειδή ήθελα να συνεχίσω την οικογενειακή επιχείρηση.
Επέστρεψα για να διασώσω το μέλλον.
Όχι μόνο για τα παιδιά μου, μα και για τις κόρες σου,
και για τα δικά τους παιδιά, για τα παιδιά των παιδιών τους.
Γι' αυτό γύρισα στην WWE.
Ήθελε να γίνει ο επόμενος ΜακΜάν. Και πάντα πίστευε ότι θα γινόταν.
Και μετά δεν έγινε.
Πολλοί θεωρούν ότι απλώς η Στέφανι ήταν πολύ καλύτερη.
Σε ένα πράγμα με ξεπερνάει ο Σέιν. Είναι συμπαθής.
Αλλά μια εταιρεία δεν διοικείται από τη δημοτικότητα.
Η Στέφανι είναι ίδια ο πατέρας της. Είναι πολύ δυνατή.
Το αφεντικό.
Ο Σέιν είναι καλός.
Στον χώρο της πάλης αν είσαι το αφεντικό και παράλληλα καλός,
μόλις οι άλλοι δουν την καλοσύνη σου, θα προσπαθήσουν να σε εκμεταλλευτούν.
Ενώ τη Στέφανι ξέρεις ότι δεν μπορείς να την εκμεταλλευτείς.
Με τη μία το ξέρεις.
Δεν ξέρεις τι σημαίνει να είσαι πετυχημένος.
Λογικό, γιατί εσύ μόνο να παραιτείσαι ξέρεις.
Γι' αυτό τσακίσου και φύγε απ' το ρινγκ μου!
Από τη δεκαετία του 2010 ως τη δεκαετία του 2020,
ο Βινς ΜακΜάν, η Στέφανι ΜακΜάν, ο Τριπλ Έιτς
ήταν τα τρία πιο ισχυρά πρόσωπα της WWE.
Και σε αυτό το χρονικό διάστημα σημειώθηκαν τεράστιες επιτυχίες.
Ιδρύθηκε το WWE Network.
Με συνδρομητική διαδικτυακή υπηρεσία και ζωντανή μετάδοση.
Επαναστατικό κατά κάποιον τρόπο.
Πρωτοπορούν σε πολλούς τομείς στα σόσιαλ μίντια.
Οι συμφωνίες τηλεοπτικών δικαιωμάτων αυξάνονταν,
με αποκορύφωμα την τεράστια συμφωνία με το Peacock.
Η Λίντα ΜακΜάν συμμετείχε στην κυβέρνηση Τραμπ,
διοικούσε την Υπηρεσία Μικρών Επιχειρήσεων.
Εμφανίστηκε ένας ανταγωνιστής.
Το 2019 εμφανίστηκε η AEW.
Ο Κόντι Ρόουντς ήταν και σταρ και αντιπρόεδρος,
που τρία χρόνια αργότερα επέστρεψε στην WWE.
Σ' ευχαριστώ πολύ, σ' ευχαριστώ που με έφερες πίσω.
Η τιμή της μετοχής ανέβαινε διαρκώς.
Προφανώς δεν έχει την ενέργεια και το σφρίγος της δεκαετίας του '80.
Και δεν συγκρίνεται με την εποχή Attitude.
Αλλά ο Βινς συνεχίζει να δημιουργεί σταρ,
που εξελίσσονται σε μεγάλους εκπροσώπους της εταιρείας.
Ο Ρόμαν Ρέινς εξελίχθηκε σε δημοφιλή σταρ.
Ο Ρόμαν Ρέινς!
Λόγω των επιτυχιών σε αυτό το διάστημα
δύσκολα θα αποχωρούσε ο Βινς.
Αν, όμως, αποχωρούσε ποτέ,
ήταν σαφές ότι η Στέφανι ΜακΜάν κι ο Τριπλ Έιτς
αποτελούσαν τους διαδόχους του μες στην εταιρεία.
Ως προς τη διαδοχή,
προφανώς δεν αποκλείονται ο Σέιν κι η Στέφανι.
Αλλά εγώ είχα καταλάβει ότι ο Χάντερ υποτίθεται ότι θα αναλάμβανε.
Δεν ξέρω, αυτά τα διοικητικά εγώ δεν τα καταλαβαίνω.
Υπάρχουν πολλά σχέδια ως προς τη διαδοχή,
αλλά όλα εξαρτώνται απ' το αν εγώ μπορώ να συνεισφέρω.
Καλώς ήρθατε στη WrestleMania, με την παρουσία 70.000 θεατών.
Σε φαντάζεσαι να αποχωρείς;
- Να αποχωρώ; - Να αποσύρεσαι.
Αν με φαντάζομαι να αποσύρομαι;
Όχι, δεν με φαντάζομαι.
Ποτέ δεν κατάλαβα γιατί κάποιος παύει να εξελίσσεται.
Όταν δεν εξελίσσεσαι, πεθαίνεις.
Ο Κύριος ΜακΜάν!
Κάποιοι λένε "Θέλω να αποσυρθώ κάποτε".
Και τι θα κάνεις τότε;
Δεν τους λυπάμαι καθόλου αυτούς τους ανθρώπους.
Φοβερό.
Άντε, τράβα να πεθάνεις.
Είναι γελοίο!
Ο Κύριος ΜακΜάν μπήκε στο ρινγκ.
Θα αποσυρθεί ποτέ;
Όχι.
Δεν θα αποσυρθεί ποτέ.
Χτύπησε το καμπανάκι!
Τον ξάπλωσε.
Αν πιστεύω ότι θα σταματήσει; Όχι.
Δεν θα σταματήσει, το λατρεύει. Δεν το θεωρεί δουλειά.
Ο ΜακΜάν κι ο Όστιν κάνουν πρόποση στη WrestleMania.
Επιτέλους τα... Βιάστηκα να μιλήσω!
Ο Κύριος ΜακΜάν πάει να ξεφύγει, ο Όστιν τον αφήνει αναίσθητο.
Δεν μπορώ να φανταστώ έναν κόσμο
στον οποίο ο Βινς ΜακΜάν δεν πρωταγωνιστεί στην WWE,
όσο ζει και αναπνέει.
Με ποιον τρόπο θα αποσυρόταν ο Βινς;
Μόνο με πυρηνική βόμβα.
ΙΟΥΝΙΟΣ 2022
Η σημερινή είδηση κλονίζει τον κόσμο της πάλης.
Ο ιδρυτής και διευθύνων σύμβουλος της WWE Βινς ΜακΜάν
αποχωρεί από πρόεδρος και διευθύνων σύμβουλος.
Η The Wall Street Journal αναφέρει ότι ο ΜακΜάν χρημάτισε πρώην υπάλληλο,
με την οποία φέρεται να διατηρούσε σχέσεις,
τρία εκατομμύρια δολάρια για να μη μιλήσει.
Έλαβα μια πληροφορία.
Ότι το συμβούλιο της WWE είχε λάβει ανώνυμο μέιλ...
ΤΕΝΤ ΜΑΝ ΔΗΜΟΣΙΟΓΡΑΦΟΣ
...με τον ισχυρισμό ότι ο Βινς ΜακΜάν
είχε αποσιωπήσει ουσιαστικά τη σχέση με υπάλληλο της εταιρείας
και μετά τη συγκάλυψε.
Το μέσο αναφέρει ότι, σύμφωνα με το μέιλ που έλαβε το συμβούλιο,
ο ΜακΜάν προσέλαβε την υπάλληλο με μισθό 100.000 δολαρίων,
που αυξήθηκε στα 200.000 δολάρια,
αφού ξεκίνησε σεξουαλική σχέση μαζί της.
Ο αποστολέας του μέιλ περιέγραψε μια σχέση όπου ο ΜακΜάν είχε εκμεταλλευτεί κάποια,
σε μια συναινετική σχέση,
αλλά σαφώς την εξουσία την είχε ο διευθύνων σύμβουλος.
Πόσο συναινετική είναι όταν ο άλλος είναι αφεντικό σου;
Τίθεται το θέμα εξουσίας του αφεντικού, ιδίως με τον Βινς.
Η συμφωνία αποχώρησης δεν επιτρέπει στην πρώην υπάλληλο
να μιλήσει για τη σχέση με τον ΜακΜάν ή να τον δυσφημίσει.
Πέρα απ' τις συμβάσεις εμπιστευτικότητας, αντιμετωπίσαμε μια κουλτούρα σιωπής.
Ο Βινς ΜακΜάν ασκεί μεγάλη εξουσία,
έχει τεράστια επιρροή στις καριέρες των άλλων,
και οι άνθρωποι διστάζουν να μιλήσουν, φοβούμενοι τυχόν αντίποινα.
Εγώ θεωρούσα ότι ο Βινς θα εξαπέλυε επίθεση κατά των δημοσιογράφων.
Γιατί αν μπορούσε να το εξηγήσει, θα έθιγε την αξιοπιστία των δημοσιογράφων.
Και δεν τους άγγιξε ποτέ. Αυτό με σόκαρε.
Δεν το συνηθίζει ο Βινς.
Ο ΜακΜάν δήλωσε
"Υπόσχομαι πλήρη συνεργασία στην έρευνα της ειδικής επιτροπής
και θα κάνω το παν για να υποστηρίξω την έρευνα".
Μένει μπροστά απ' τις κάμερες.
Αναμένεται να εμφανιστεί απόψε στο SmackDown. Τζέικ;
Φυσικά.
Ο ΚΥΡΙΟΣ ΜΑΚΜΑΝ
Ο Βινς παραιτήθηκε από διευθύνων σύμβουλος,
αλλά έμεινε στο διοικητικό συμβούλιο και επικεφαλής του Δημιουργικού.
Όταν βγήκε το πρώτο άρθρο, είπαν ότι ο Βινς θα έβγαινε ζωντανά.
Καλώς ήρθατε στο SmackDown!
Στην ουσία σήκωνε το μεσαίο δάχτυλο στο ρεπορτάζ.
Έκαναν πολύ καλά νούμερα. Όλοι ζητωκραύγαζαν σαν τρελοί.
ΜΕΤΑ ΤΗ ΔΗΜΟΣΙΟΠΟΙΗΣΗ ΤΩΝ ΚΑΤΑΓΓΕΛΙΩΝ,
Ο ΒΙΝΣ ΜΑΚΜΑΝ ΑΚΥΡΩΣΕ ΤΙΣ ΕΠΟΜΕΝΕΣ ΣΥΝΕΝΤΕΥΞΕΙΣ.
Μετά το πρώτο άρθρο
οι αντιδράσεις από ορισμένους χώρους ήταν "Τι περιμένατε δηλαδή;"
Η δημόσια περσόνα του Βινς, ο Κύριος ΜακΜάν,
ήταν σκοπίμως αισχρή.
Και συνοδευόταν απ' την αντίληψη ότι ήταν λυσσασμένος
και σεξουαλικά διεστραμμένος
και ότι δεν είχε αυτοέλεγχο.
Ήταν κομμάτια αυτού του χαρακτήρα.
Αλλά την κατάσταση περιπλέκει
αυτή η σκόπιμη ασάφεια μεταξύ μυθοπλασίας και αλήθειας.
Προσλαμβάνεσαι, Στέισι!
Εμείς αναδείξαμε
ότι κάποιες σκηνές που έγιναν για να βγάλουν γέλιο,
ως μέρος του χαρακτήρα,
τελικά δεν είχαν καθόλου πλάκα και ήταν πολύ σοβαρό θέμα.
Καθώς συνεχίζαμε το ρεπορτάζ,
ανακαλύψαμε κι άλλες κατηγορίες κατά του ΜακΜάν.
Το 2006 μια γυναίκα που εργαζόταν σε ένα σολάριουμ
ισχυρίστηκε ότι ο Βινς ΜακΜάν της είχε δείξει γυμνές φωτογραφίες του
και ότι τη χάιδεψε.
Ο ΜακΜάν το αρνείται
και η εισαγγελία δεν προχωράει,
γιατί θεωρούσε ότι δεν υπήρχαν αρκετά απτά στοιχεία.
Τι κάνεις εκεί;
Μετά την ιστορία με το σολάριουμ, λίγες εβδομάδες μετά,
ο Βινς δημιούργησε μια πλοκή όπου κάποια σκαρώνει αυτήν την ιστορία.
Βοήθεια!
- Μα τι κάνεις; - Βοήθεια!
Μη μ' αγγίζεις!
Και το ρεπορτάζ όλο και διευρυνόταν.
Μετά το πρώτο άρθρο,
όσο αναδεικνύαμε περιστατικά, τόσο λαμβάναμε νέα.
Πριν τρεις εβδομάδες ο Βινς ΜακΜάν αποχώρησε από διευθύνων σύμβουλος,
μετά τις καταγγελίες για σεξουαλικό αδίκημα.
Τελικά το ρεπορτάζ δεν τελειώνει εκεί.
Ο Βινς ΜακΜάν φέρεται να έχει πληρώσει 12.000.000 δολάρια σε τέσσερις γυναίκες
σε διάστημα 16 ετών, σύμφωνα με τη The Wall Street Journal,
με σκοπό να αποσιωπηθούν καταγγελίες σεξουαλικών αδικημάτων.
Ορισμένοι ισχυρισμοί ήταν πολύ σοβαροί.
Η πιο σοβαρή υπόθεση ήταν ένας συμβιβασμός ύψους 7.500.000 δολαρίων,
μεταξύ του ΜακΜάν και μιας πρώην παλαίστριας,
την οποία είχε αναγκάσει σε στοματικό σεξ,
η οποία είχε αντικρούσει περαιτέρω πιέσεις και δεν ξαναπροσελήφθη έκτοτε.
Ο Βινς είναι απ' αυτούς που πίστευες ότι θα επιβίωναν στα πάντα.
Και μετά, κάνα δυο βδομάδες αργότερα,
μια Παρασκευή ξαφνικά ο Βινς αποσύρεται.
ΕΥΧΑΡΙΣΤΩ ΤΟ ΣΥΜΠΑΝ ΤΗΣ WWE. ΤΟΤΕ. ΤΩΡΑ. ΠΑΝΤΑ. ΜΑΖΙ.
Ανακοινώθηκε Παρασκευή,
γιατί πίστευαν ότι θα ανέβαζε την τηλεθέαση της Παρασκευής.
Το έκαναν Παρασκευή απόγευμα. Η Στέφανι έκανε την εισαγωγή.
Λίγο νωρίτερα
ο πατέρας μου, ο Βινς ΜακΜάν,
αποχώρησε από την WWE.
Ολοκληρώνει τον σύντομο λόγο της.
Είπε ότι αφιέρωσε τη ζωή του σε αυτό, σε εκείνο.
Και προτρέπει το κοινό να φωνάξει "Σ' ευχαριστούμε, Βινς".
Σ' ευχαριστούμε, Βινς!
Ήταν όπως ακριβώς το περίμενα,
αλλά παράλληλα σοκαριστικό και σουρεαλιστικό,
επειδή επί 40 χρόνια την εταιρεία τη διεύθυνε ο Βινς.
Και ξαφνικά σε μία μέρα είχαν όλα αλλάξει.
Στα αποδυτήρια επικρατούσαν
αβεβαιότητα, αλλά και ένα πραγματικό χάος.
Το ερώτημα ήταν πώς θα ήταν η WWE χωρίς τον Βινς.
Είχα υποθέσει εξαρχής ότι χωρίς τον Βινς
η Στέφανι θα ήταν η εκπρόσωπος
και ο Πολ Λεβέσκ ο επικεφαλής του Δημιουργικού.
Και αυτό ακριβώς συνέβη.
Η επιχείρηση θα αντέξει χωρίς αυτόν;
Ειλικρινά;
Χωρίς τον Βινς, δεν νομίζω.
Τώρα που αποχώρησε,
θεωρώ ότι υπήρξε μεγάλη ικανοποίηση που επιτέλους την πληρώνει.
Αλλά την αμέσως επόμενη στιγμή, μας ενδιαφέρει; Δεν ξέρω.
Γεια!
Θεωρώ ότι θα μας ενδιέφερε περισσότερο μια ανάκαμψη.
Αυτό θα ήταν πιο διασκεδαστικό.
Γιατί ο Βινς ΜακΜάν είναι ο κορυφαίος κακός.
Εξακολουθεί να προκαλεί αποδοκιμασίες,
κάτι που πουλάει εισιτήρια.
Θεωρείς ότι ο Βινς θα επιστρέψει;
Στην πάλη...
Θεωρώ...
Θεωρώ ότι θα επιστρέψει.
ΙΑΝΟΥΑΡΙΟΣ 2023
Μεγάλες αλλαγές στη World Wrestling Entertainment.
Ο πλειοψηφικός μέτοχος Βινς ΜακΜάν επιστρέφει ως εκτελεστικός πρόεδρος.
Στο μεταξύ η κόρη του, η Στέφανι ΜακΜάν,
παραιτήθηκε από συν-διευθύνουσα σύμβουλος.
Αναμένεται ότι ο ΜακΜάν θα πουλήσει την εταιρεία αξίας έξι δισ. δολαρίων.
ΙΑΝΟΥΑΡΙΟΣ 2024
Πώς αντέδρασες στην επιστροφή του Βινς;
Αυτό... Ναι, ήταν περίεργο.
Όταν ο Βινς επέστρεψε, δεν ξαφνιάστηκα.
Ξαφνιάστηκα που ο κόσμος ξαφνιάστηκε.
Είχα ακούσει εβδομάδες πριν ότι ο Βινς καθόταν σε αναμμένα κάρβουνα
κι ότι ήθελε να γυρίσει.
Αλλά δεν ήξερα ότι θα τα κατάφερνε.
ΕΞΟΣΤΡΑΚΙΣΜΟΣ ΚΙ ΕΠΙΣΤΡΟΦΗ
Ήξερα ήδη περί της μη ομόφωνης απόφασης του συμβουλίου να μην επιστρέψει.
Αλλά είχε τον έλεγχο των ψήφων.
Επέστρεψε, άλλαξε μέλη του συμβουλίου,
και λίγες μέρες μετά παραιτείται η Στέφανι.
Η Στέφανι ΜακΜάν εξέδωσε ανακοίνωση στο Twitter.
"H WWE είναι πολύ ισχυρή,
γι' αυτό και αποφάσισα να ξαναπάρω άδεια
και να πάω παρακάτω υποβάλλοντας επισήμως την παραίτησή μου".
Ο Βινς είπε ότι θεωρούσε ότι δεν έπρεπε να είχε παραιτηθεί.
Ότι τον έπεισαν να παραιτηθεί.
Είπε ότι τον έπεισε κάποιος απ' το περιβάλλον του.
Μπορούμε να βγάλουμε τα συμπεράσματά μας.
Ο Βινς επέβαλε την επιστροφή του.
Έχω την εντύπωση
ότι η Στέφανι δεν ήθελε καμία ανάμιξη, εφόσον θα υπήρχε ο Βινς.
Δεν νομίζω ότι την ανάγκασαν.
Ξέρεις καλά ότι αυτός σε έχει ωθήσει στο να τον αντιμάχεσαι μια ζωή.
Το ξέρεις, έτσι;
Έτσι φαίνεται.
Έλα, ρε Στεφ.
ΙΑΝΟΥΑΡΙΟΣ 2024
Ευχαριστώ.
Δεν ξέρω τι συνέβη και γιατί έφυγε η Στέφανι.
Ο Ντέιβ Μέλτζερ κι ο Σουμέικερ,
και όποιος άλλος σκαρφίζεται ψέματα και κάνει εικασίες,
είναι όλοι ανίδεοι.
Ο ΜΑΚΜΑΝ ΣΚΟΠΕΥΕΙ ΝΑ ΕΠΙΣΤΡΕΨΕΙ
Όταν ο Βινς επέστρεψε, συζήτησαν την πιθανότητα πώλησης.
Είπαν "Δεχόμαστε προσφορές".
Η ENDEAVOR ΑΓΟΡΑΖΕΙ ΤΗΝ WWE
Είναι πλέον επίσημο.
Η Endeavor ανακοίνωσε τη συγχώνευση WWE και UFC
σε μία διεθνή εταιρεία αθλητικής ψυχαγωγίας αξίας 21 δισ. δολαρίων.
Η συγχώνευση WWE και UFC θα λέγεται TKO Group.
Η πώληση σε μια εταιρεία με τον στρατηγικό ρόλο της Endeavor
ήταν ιδιοφυές.
Σκεφτείτε το. Μια νέα πρόκληση για τον Βινς.
ENDEAVOR ΚΑΙ WWE ΕΝΩΝΟΥΝ ΔΥΝΑΜΕΙΣ
Δεν θα επιβλέπει μόνο μία εταιρεία, θα επιβλέπει δύο.
Θεωρώ ότι σκέφτηκαν η πώληση να γίνει με τέτοιο τρόπο,
ώστε ο Βινς να έχει ακόμη τον πρώτο λόγο.
Ο Βινς θα είναι εκτελεστικός πρόεδρος, αλλά με ορισμένες διαφορές.
Οι μέτοχοι της WWE έχουν το 49% της νέας εταιρείας,
ενώ οι μέτοχοι της Endeavor έχουν το 51%.
Άρα δεν έχει πλέον τον απόλυτο έλεγχο, όπως είχε πριν στην WWE.
Η οικογένεια είχε την εταιρεία 70 χρόνια. Είναι δύσκολη μέρα;
Όχι, είναι υπέροχη μέρα.
Τα πάντα εξελίσσονται, είτε η οικογένεια είτε η επιχείρηση.
Και πρέπει να εξελίσσονται όπως πρέπει.
Είναι μια σωστή επιχειρηματική απόφαση, άρα και σωστή οικογενειακή απόφαση.
Δεν θα ερχόταν η επόμενη γενιά ΜακΜάν.
Ήταν πολύ μεγάλη για οικογενειακή επιχείρηση.
Έπρεπε πλέον οι ειδήμονες των μεγάλων επιχειρήσεων
να παίρνουν τις περισσότερες αποφάσεις.
Το θέμα δεν είναι το επίθετο, δεν είναι η οικογενειακή παρακαταθήκη.
Το θέμα είναι ποιος έχει τα προσόντα.
Μας ορίζει ο νόμος της ζούγκλας.
Και το λιοντάρι, που παραμένει βασιλιάς,
δεν θα επέτρεπε κάτι διαφορετικό.
Η εταιρεία πάει πολύ καλά.
Με την καλύτερη προσέλευση απ' το 2002.
Με ακόμη μεγαλύτερο κοινό στις μεγάλες διοργανώσεις.
Οι χορηγίες έχουν ξεπεράσει κάθε ρεκόρ.
Τα κέρδη και τα έσοδα είναι μεγαλύτερα από πότε.
Ο κόσμος στηρίζει το ψυχαγωγικό προϊόν
και δεν ασχολείται με το ηθικό ποιόν αυτού που κάνει κουμάντο.
Θέλει ψυχαγωγία.
Η World Wrestling Entertainment
υπέγραψε συμφωνία 10 ετών και ύψους πέντε δισ. δολαρίων
για την προβολή στο Netflix του εμβληματικού εβδομαδιαίου Raw.
23 ΙΑΝΟΥΑΡΙΟΥ 2024
ΑΝΑΚΟΙΝΩΣΗ ΤΗΣ ΣΥΜΦΩΝΙΑΣ ΜΕΤΑΞΥ NETFLIX ΚΑΙ WWE
Είδες κάποια επεισόδια του ντοκιμαντέρ;
Ναι
- Και; - Για τα μπάζα ήταν.
Θεωρώ ότι δεν ήταν καθόλου υποκειμενικό.
Ήταν αρπακτική δημοσιογραφία.
Ένα δείγμα αρπακτικής δημοσιογραφίας.
Με στόχο "Πώς μπορούμε να εκθέσουμε τον Βινς;
Θα τον κάνουμε να βγει κακός εδώ κι εδώ".
Είμαι μέσα σ' αυτό.
Το ζω, το παίρνω προσωπικά.
Μας διέφυγε κάτι για τον Βινς;
Ναι, η ανθρώπινη πλευρά του.
Ο Βινς είναι επιχειρηματίας.
Αλλά ο Βινς έχει και μια άλλη πλευρά.
Όταν η σύζυγός μου είχε καρκίνο,
ο Βινς φρόντισε να λάβει την καλύτερη περίθαλψη του κόσμου.
Απόλαυσε προσδόκιμο ζωής τεσσάρων ετών, την πιο αισιόδοξη πρόγνωση.
Και μάλιστα πριν από 24 χρόνια.
Ακριβώς επειδή ο Βινς ΜακΜάν φρόντισε
να λάβει την καλύτερη διαθέσιμη περίθαλψη.
Δεν ήταν ντοκιμαντέρ για τη ζωή και την πορεία του Βινς.
Ήταν "Πόσο καθίκι είναι ο Βινς ΜακΜάν. Για να δούμε πόσο καθίκι θα τον δείξουμε".
Κι αν όντως ήταν, θα το στήριζα.
Αλλά δεν είναι.
ΔΥΟ ΜΕΡΕΣ ΑΡΓΟΤΕΡΑ
Ο ιδρυτής και πρώην διευθύνων σύμβουλος της WWE
κατηγορείται ξανά για σεξουαλική επίθεση και εμπορία ανθρώπων.
Σε μια ανατριχιαστική μήνυση
ο Βινς ΜακΜάν φέρεται να κακοποίησε σεξουαλικά
και να εξέδωσε πρώην υπάλληλό του.
Μια πηγή με ενημέρωσε για τη μήνυση.
Με ενημέρωσε λόγω του περιεχομένου.
Έχω γράψει περί εμπορίας ανθρώπων και σεξουαλικής επίθεσης.
Οι άνθρωποι της WWE δεν μου έδωσαν την εντύπωση
ότι περίμεναν τη μήνυση.
Κάποιες πηγές μάλιστα ανέφεραν ότι ξαφνιάστηκαν.
Γεια σας.
Στη μήνυση η Τζανέλ Γκραντ, υπάλληλος ως τον Μάρτιο του 2022,
λέει ότι ο ΜακΜάν την ανάγκασε σε σεξ μαζί του και με άλλους
στην έδρα της WWE, με αντάλλαγμα την εργασιακή ασφάλεια.
Η Τζανέλ Γκραντ ήταν
η γυναίκα για την οποία είχαμε κάνει ρεπορτάζ το 2022.
Η Γκραντ στη μήνυση λέει
ότι δεν ήταν συναινετική η σχέση.
ΨΥΧΟΛΟΓΙΚΗ ΚΑΙ ΣΩΜΑΤΙΚΗ ΒΙΑ
Στη μήνυση περιγράφονται σεξουαλική κακοποίηση και επίθεση.
Λέει ότι της επιτέθηκαν σεξουαλικά,
ότι την παρέσυραν υπό την υπόσχεση επαγγελματικής εξέλιξης,
ότι την εκμεταλλεύτηκε σεξουαλικά και την προώθησε σε άλλους ο Βινς ΜακΜάν.
Όταν κατατέθηκε η μήνυση,
δεν περίμενα ότι θα υπήρχε κάτι σοκαριστικό,
και τελικά ισοπεδώθηκα, έμεινα άναυδος.
Περιγράφονται σεξουαλικές πράξεις που περιλαμβάνουν αφόδευση,
δέσιμο.
Η Γκραντ ισχυρίζεται ότι της επιτέθηκε με σεξουαλικά παιχνίδια,
που έφεραν το όνομα παλαιστών.
Το εντυπωσιακό στη συγκεκριμένη μήνυση ήταν
ότι η Τζανέλ Γκραντ παρουσίασε τα γραπτά μηνύματα
που είχε λάβει απ' τον Βινς ΜακΜάν.
Κατατέθηκαν στιγμιότυπα οθόνης των χυδαίων μηνυμάτων του προς την Γκραντ,
τα οποία γίνονταν πιο ωμά, ζοφερά και σαδιστικά.
"Μόνο σε εμένα ανήκεις", λέει ένα μήνυμα
"Εγώ αποφασίζω ποιος θα σε παίρνει".
Προφανώς έχουμε μόνο τη δική της εκδοχή μηνυμάτων,
τα μηνύματα που εκείνη θέλει, ίσως έρθουν κι άλλα στο μέλλον.
Ωστόσο μας έδωσαν μια εικόνα για το πώς ήταν η σχέση,
κάτι που σπανίως συμβαίνει σε τέτοιες σχέσεις εξουσίας.
Πρόκειται για μία απ' τις πιο θρασείς συμπεριφορές σε εταιρικό περιβάλλον,
όπου το στέλεχος δεν λαμβάνει κανένα μέτρο για να συγκαλύψει τη συμπεριφορά του.
Ο ΜακΜάν επίσης κατηγορείται
ότι έστειλε άσεμνες φωτογραφίες της Γκραντ σε υπαλλήλους της WWE, όπως σε παλαιστή,
που δεν κατονομάζεται και που η εταιρεία προσπαθούσε να ξαναπροσλάβει το 2001,
χωρίς τη συναίνεσή της.
Από πηγές μάθαμε ότι πρόκειται για τον Μπροκ Λέσναρ,
ένα απ' τα μεγαλύτερα ονόματα της WWE.
Ισχυρίζεται ότι ο ΜακΜάν του έστειλε τις άσεμνες φωτογραφίες
και ότι την ενημέρωσε ότι του άρεσε αυτό που είδε.
Αφού ο σταρ δέχτηκε την ανανέωση του συμβολαίου,
ο ΜακΜάν την ενημέρωσε ότι το σεξ ήταν μέρος της συμφωνίας.
Εκπρόσωπος του Βινς ΜακΜάν δήλωσε
"Η μήνυση βρίθει ψεμάτων,
αισχρών, ψευδών στιγμιότυπων που δεν συνέβησαν ποτέ
και εκδικητικής παραποίησης της αλήθειας.
Θα την αντικρούσει σθεναρά".
Η μητρική εταιρεία της WWE, η TKO Group, δήλωσε
ότι λαμβάνει σοβαρά τις καταγγελίες και τις διαχειρίζεται εσωτερικώς.
ΜΙΑ ΗΜΕΡΑ ΜΕΤΑ ΤΗΝ ΚΑΤΑΘΕΣΗ ΤΗΣ ΜΗΝΥΣΗΣ ΤΗΣ ΓΚΡΑΝΤ
Ο ιδρυτής της WWE Βινς ΜακΜάν
παραιτήθηκε από εκτελεστικός πρόεδρος της μητρικής εταιρείας.
Ο ΜακΜάν απορρίπτει τις καταγγελίες,
αλλά παραιτείται "Από σεβασμό προς το σύμπαν της WWE".
Το ότι παραιτείται μία ημέρα μετά την κατάθεση της μήνυσης
σημαίνει ότι έχουν αλλάξει τα πράγματα.
Βρίσκεται σε μια νέα εταιρεία, δεν έχει πλέον τον ίδιο έλεγχο.
Και αν του ζητηθεί να φύγει, θα αναγκαστεί να φύγει.
Ο Βινς πλέον είχε αποκοπεί πλήρως από οποιονδήποτε ρόλο στην TKO ή στην WWE.
Μετά τις κατηγορίες της Τζανέλ Γκραντ,
ακούγονται φήμες και κατηγορίες από ένα σωρό πηγές.
-Η Άσλεϊ! - Έρχεται!
Το 2016 η Άσλεϊ Μασάρο
είχε ισχυριστεί ότι είχε βιαστεί, σε περιοδεία της WWE στο Κουβέιτ,
από κάποιον που δήλωνε στρατιωτικός γιατρός.
Κατηγόρησε την WWE
ότι δεν αντέδρασε σοβαρά στις καταγγελίες της.
Λέει ότι ο Βινς ΜακΜάν το γνώριζε
και ότι η WWE το συγκάλυψε ενεργά για να προστατεύσει την εταιρεία.
Η WWE εξέδωσε ανακοίνωση αρνούμενη τις καταγγελίες,
λέγοντας ουσιαστικά ότι δεν έλαβε γνώση ότι είχε συμβεί κάτι,
ειδάλλως θα το είχε καταγγείλει.
Δέκα χρόνια μετά το περιστατικό, το 2019,
η Μασάρο βρέθηκε νεκρή, θεωρήθηκε αυτοκτονία.
Μετά τις κατηγορίες της Τζανέλ Γκραντ,
ο δικηγόρος της Άσλεϊ Μασάρο
δημοσιοποίησε μία άγνωστη ως τότε δήλωση της Μασάρο
ότι ο Βινς ΜακΜάν της ασκούσε σεξουαλικές πιέσεις
κι ότι ήταν γνωστή αυτή η συμπεριφορά του.
Η Μασάρο είπε ότι τον απέρριψε,
αλλά η αντίδρασή του ήταν να γράφει πλοκές με μοναδικό στόχο να την ξεφτιλίσει.
Θα κλάψεις;
Μην το κάνεις αυτό, ρε Βινς!
Τι θα γίνει; Θα κλάψεις;
Αποβάλλεσαι διά παντός!
Εφόσον απομακρύνθηκε απ' τη θέση του,
ο Βινς πούλησε όλες τις μετοχές του και αποχώρησε παντελώς.
ΠΑΝΩ ΑΠΟ ΔΥΟ ΔΙΣΕΚΑΤΟΜΜΥΡΙΑ ΔΟΛΑΡΙΑ
Κάτι που κάνει την WWE ισχυρή είναι ότι συνεχίζει χωρίς τον Βινς
και ευημερεί χωρίς τον Βινς.
Ξεκινάμε τη δεύτερη βραδιά
της WrestleMania!
Σημειώσαμε ρεκόρ αυτήν την εβδομάδα
στα σόσιαλ μίντια, στις πωλήσεις προϊόντων, στις χορηγίες.
Καταρρίψαμε τα ρεκόρ προσέλευσης.
Ήταν πραγματικά η κορυφαία WrestleMania όλων των εποχών.
Ιδού ο νικητής σας!
Ο νέος...
Τελευταία ερώτηση. Ποια είναι η παρακαταθήκη του Βινς;
Η παρακαταθήκη του Βινς... Θεούλη μου.
Είναι...
Η παρακαταθήκη του είναι...
Δεν ξέρω. Είναι...
Μάλιστα, δύσκολη ερώτηση.
Ποια θεωρώ ότι θα είναι η παρακαταθήκη του Βινς ΜακΜάν;
Μάλιστα. Καλή ερώτηση.
Δεν νομίζω ότι είμαι ο κατάλληλος για να απαντήσω.
Ποια θα είναι η παρακαταθήκη του Βινς;
Ήταν ο κορυφαίος διοργανωτής όλων των εποχών.
Αυτό το κέρδισε.
Αν και κάποιες πτυχές του δεν μου αρέσουν και δεν τις σέβομαι, αυτή είναι η αλήθεια.
Σε μια ουσιαστική ανασκόπηση του Βινς ΜακΜάν και της πάλης,
υπάρχουν πολλά θετικά και πολλά αρνητικά στοιχεία.
Είναι η πιο σημαντική προσωπικότητα στην ιστορία της πάλης.
Στο απόγειό του ήταν μια κορυφαία δημιουργική ευφυΐα.
Αλλά άγιος δεν είναι.
Αυτός ο ο άνθρωπος ζητάει διαρκώς όλο και περισσότερα.
Έχω μια άσβεστη δίψα για ζωή! Και θέλω περισσότερα! Περισσότερα!
Και δεν σταματάει.
Και έτσι χτίζεις κάτι, απ' το ένα εκατομμύριο,
στο ένα δισεκατομμύριο, στα 10 δισεκατομμύρια.
Ξεκινάμε.
Η επαγγελματική πάλη απεικόνιζε τη ζωή με έναν πολύ απλοϊκό τρόπο.
Υπάρχουν οι καλοί κι οι κακοί.
Το μεγάλο μάθημα του Βινς ΜακΜάν είναι ότι η ζωή δεν είναι τόσο απλή.
Πρέπει να λάβουμε υπόψη μας δύο στοιχεία παράλληλα.
Ο Βινς ΜακΜάν δημιούργησε κάτι που όλοι αγαπάμε,
αλλά ταυτόχρονα
είναι ένας απίστευτα προβληματικός
και μάλλον άθλιος άνθρωπος.
Σίγουρα θα θέλει να τον θυμούνται ως τον θρύλο που δημιούργησε την WWE,
αλλά ό,τι καλό κι αν έκανε συνδέεται άρρηκτα με τα άσχημα που έκανε.
Ποια είναι η παρακαταθήκη μου; Δεν έχω.
Όλοι έχουν μια συγκεκριμένη εντύπωση για το ποιος είναι ο Βινς ΜακΜάν.
Αλλά ο κόσμος δεν με ξέρει καθόλου.
Πολλοί μπερδεύουν όλα αυτά τα χρόνια τον τηλεοπτικό μου χαρακτήρα με εμένα.
Όταν κοιτάζω στον καθρέφτη, ξέρω ποιον βλέπω, γνωρίζω την αντανάκλαση.
Να περιγράψω τον Βινς ΜακΜάν;
Αυτό είναι πολύ δύσκολο.
Λοιπόν, εγωμανής, λάτρης της φυσικής κατάστασης.
Χρειάζεται προκλήσεις κάθε μέρα.
Σεξουαλικά ενεργός, ψυχολογικά ταλαιπωρημένος.
Γεμάτος παράδοξα.
Μόνο τον εαυτό μου πρέπει να ευχαριστήσω,
γιατί εγώ τα κατάφερα, μόνος μου τα κατάφερα!
Ενίοτε τα όρια μεταξύ πραγματικότητας και μυθοπλασίας
είναι πολύ θολά στον χώρο μας.
Ενίοτε οι περφόρμερ μας αρχίζουν να γίνονται ο χαρακτήρας,
πιστεύουν ότι είναι ο χαρακτήρας.
Και χάνουν πραγματικά τον εαυτό τους.
Γίνονται ο χαρακτήρας.
Δεν με λένε Βινς. Με λένε Κύριο ΜακΜάν!
Μέχρι κι εγώ αναρωτιέμαι ποιος είναι ο χαρακτήρας και ποιος είμαι εγώ.
Ίσως είμαι ένας συνδυασμός.
Θα έλεγα
ότι ο ένας είναι κάπως υπερβολικός,
αλλά δεν ξέρω ποιος απ' τους δύο.
ΚΑΤΑ ΤΟΥ ΒΙΝΣ ΜΑΚΜΑΝ ΔΙΕΞΑΓΕΤΑΙ ΟΜΟΣΠΟΝΔΙΑΚΗ ΕΡΕΥΝΑ
ΜΕ ΚΑΤΗΓΟΡΙΕΣ ΓΙΑ ΣΕΞΟΥΑΛΙΚΟ ΑΔΙΚΗΜΑ ΚΑΙ ΕΜΠΟΡΙΑ ΑΝΘΡΩΠΩΝ.
Ο ΜΠΡΟΚ ΛΕΣΝΑΡ ΔΕΝ ΕΧΕΙ ΤΟΠΟΘΕΤΗΘΕΙ ΔΗΜΟΣΙΑ ΓΙΑ ΤΗΝ ΑΝΑΜΙΞΗ ΤΟΥ.
Η ΜΗΝΥΣΗ ΤΗΣ ΤΖΑΝΕΛ ΓΚΡΑΝΤ ΕΚΚΡΕΜΕΙ ΟΣΟ ΔΙΕΞΑΓΕΤΑΙ Η ΕΡΕΥΝΑ.
Υποτιτλισμός: Μάρθα Λυρώνη